stanford-oval/wikipedia huggingface dataset:
שלום פישר
ביוגרפיה

נולד בירושלים, בנם של שמשון וחיה שרה פישר. אביו היה מבעלי "מלון ירושלים". בשנת 1969 נסע אביו לארצות הברית לחתונת בנו הבכור, אחיו הגדול של פישר, ובדרכו לחתונה לקה בשבץ ונפטר במקום. למד בישיבת ערלוי בירושלים, אצל הרב יוחנן סופר. נישא לאהובה לבית גליק.
בתחילת דרכו החזיק במפעל הנרות "נר ציון", ולאחר מכן בחברת "פאלאס תעשיות" לכלים חד-פעמיים.
בתחילת המאה ה-21 הכיר את מתיו ברונפמן, והשניים חברו לרכישת השליטה בריבוע כחול ורשת מגה, יחד עם דודי ויסמן ושרגא בירן. בינואר 2007 מכרו פישר וברונפמן את מניותיהם בריבוע כחול.
בשנת 2005 רכשו פישר וברונפמן את זיכיון איקאה בישראל מרשת קו-אופ תמורת 38 מיליון דולר. בעלת הזיכיון, חברת "ליבנה צפוני", החזיקה אז סניף אחד בנתניה, ומאז ועד למועד פטירתו של פישר התרחבה לשבעה סניפים. הכנסות החברה מוערכות ב-1.7 מיליארד ש"ח בשנה.
בשנת 2007 רכשו פישר וברונפמן את השליטה בחברת הנדל"ן הבורסאית "ישראלום נכסים", תמורת 108 מיליון ש"ח.
במרץ 2007 רכשו פישר וברונפמן, באמצעות חברת "ישראלום נכסים" שבשליטתם, 19.8% ממניות שופרסל, והחזיקו בשליטה ברשת השיווק, יחד עם נוחי דנקנר. פישר שימש כיו"ר שופרסל במשותף עם רפי ביסקר. לאחר כעשור מכרו פישר וברונפמן את המניות בשופרסל.
פישר תרם סכומי כסף גדולים למוסדות תורה וחסד וליתומים ואלמנות.
הונו של פישר נאמד ביותר ממיליארד ש"ח. התגורר בבני ברק והיה אב לתשעה ילדים. אחיו הוא איש העסקים החב"די דוד פישר.
נפטר בד' באייר תשפ"ב, לאחר מחלה קשה. הלווייתו נערכה בנתניה, בני ברק וירושלים, נקבר בהר המנוחות. הותיר אחריו חמישה בנים וארבע בנות.
הערות שוליים

↑  אבי שאולי, ברונפמן ופישר רוכשים השליטה בישראלום, באתר ynet, 1 בפברואר 2007
↑  אביב לוי, ‏מתיו ברונפמן ושולם פישר יוצאים משופרסל לאחר עשור - ללא רווח, באתר גלובס, 20 בספטמבר 2016
↑  עמירן דביר, ‏זה מה שלמדתי מאיש החסד שולם פישר ז"ל // עמירן דביר, באתר כיכר השבת, 13 במאי 2022
↑  שימי שפר, ‏צפו: הלוויית הנגיד ואיש החסד ר' שלום פישר ע"ה, באתר כיכר השבת, 8 במאי 2022
↑  שלום פישר באתר GRAVEZ
שפארהורן

| --- | --- |

מראה הר שפארהורן מהעיירה רידראלפ (Riederalp)
 מידע כללי
 גובה:  3,021 מטר
 מדינה:  שווייץ 
 מיקום:  שווייץ קנטון ואלה.
 רכס הרים:  האלפים הברניים
 אורך הרכס:  100 קילומטר
 קואורדינטות:  46°24′15.7″N 07°59′2.9″E﻿ / ﻿46.404361°N 7.984139°E﻿ / 46.404361; 7.984139
  (למפת שווייץ מוגדלת) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.שפארהורן(למפת שווייץ רגילה) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.שפארהורן(למפת ואלה רגילה) סיון מרטיני מונטה בריג-גליסשפארהורן(למפת ואלה מוגדלת) סיון מרטיני מונטה בריג-גליסשפארהורן
 
שפארהורן (בגרמנית: Sparrhorn) הוא הר ברכס האלפים הברניים המתנשא לגובה של 3,021 מטר מעל פני הים, וממוקם בקנטון ואלה בשווייץ.
מאז שנת 2007 ההר הוא חלק מאתר המורשת העולמית יונגפראו-אלטש-ביטשהורן.
גאוגרפיה

ההר ממוקם ברכס החוצה את הרכס המרכזי של האלפים הברניים לרוחבו ועובר לאורך קרחון אובראלטש המתחיל בהר לוטשנטל ברייטהורן וממשיך דרך ההרים נסטהורן אונטרבכהורן הושטוק ושפארהורן.
למרגלות ההר מדרום נמצא ערוץ הנהר מסה שבו עוברים מי הפשרת השלגים מהקרחונים אלטש מיטלאלטש ואובראלטש ומאגר המים סטאוסי גיבידום (Stausee Gibidum) וכן הר הרידרהורן והעיירה רידראלפ.
מצידו המערבי של ההר מסתיים קרחון אובראלטש ומצידו המזרחי ממשיך הרכס בהר הושטוק.
שפאו אם וילדן קייזר

| --- | --- |
סמל שפאו אם וילדן קייזרסמל שפאו אם וילדן קייזר
מראה כללי של העיר וסביבתה
מראה כללי של העיר וסביבתה
 מדינה:  אוסטריה אוסטריה
 מדינה:  טירול טירול
 מחוז:  קופשטיין
 ראש העיר:  רופרט זודר (מפלגת ÖVP)
 שפה רשמית:  גרמנית
 תאריך ייסוד:  1865
 שטח:  31.45 קמ"ר
 גובה:  745 מטרים
 אוכלוסייה:  ‏
  ‑ בעיירה:  1,504 (2021)
  ‑ צפיפות:  43 נפש לקמ"ר (2013)
 קואורדינטות:  47°31′00″N 12°15′00″E﻿ / ﻿47.516666666667°N 12.25°E﻿ / 47.516666666667; 12.25 
 אזור זמן:  UTC +1
 אתר העיירה
  מפת מיקום  מפה מפורטת   (למפת אוסטריה מוגדלת) וינה זלצבורג גראץ אינסברוק לינץ קלגנפורט שווייץ לכ. גרמניה צ'כיה סלוב. איטליה סלובניה הונגריהשפאו אם וילדן קייזר(למפת אוסטריה רגילה) וינה זלצבורג גראץ אינסברוק לינץ קלגנפורט שווייץ ל גרמניה צ'כיה ס. איטליה סלובניה הונ.שפאו אם וילדן קייזר(למפת טירול רגילה) אינסברוק קופשטיין טלפס ליינץ קיצביל לאנדק גרמניה זלצבורג קר. איטליה שווייץ פ.שפאו אם וילדן קייזר(למפת טירול מוגדלת) אינסברוק קופשטיין טלפס ליינץ קיצביל לאנדק גרמניה זלצבורג קר. איטליה שווייץ פ.שפאו אם וילדן קייזר  he tabBackground:;tabBorder:#aaa;defaultTab:0;
שְפָאוּ אָם וִילְדֶן קָייזֶר (בגרמנית: Scheffau am Wilden Kaiser) היא עיירה במחוז קופשטיין, באזור האוסטרי זלאנד. העיירה ממוקמת 8.5 ק"מ דרום-מזרח מקופשטיין, ו-13 ק"מ צפון-מערב מקיצביהל, והיא בעלת שלושה תתי-מחוזות. מקור ההכנסה העיקרי הוא תיירות קיץ; בבעלות הכפר אזור שחייה ציבורי ומתגוררים בו 1355 תושבים. אגם הינטרשטיינר ממוקם מחוץ לכפר – האגם הגדול ביותר בעמק וילדר קייזר.
הערות שוליים

| --- | --- |
בקרת זהויות :  GND: 16105521-7  VIAF: 169370863   WorldCat (עם VIAF): 169370863
רעם טרופי

| --- | --- |

 בימוי:  בן סטילר 
 הופק בידי:  בן סטילר, סטיוארט קורנפלד 
 תסריט:  ג'סטין ת'רו, איתן כהן, בן סטילר 
 עריכה:  גרג היידן 
 שחקנים ראשיים:  בן סטילר מתיו מקונוהיי דני מקברייד טום קרוז ברנדון סו הו רג'י לי סטיב קוגן ביל היידר ברנדון ט. ג'קסון ניק נולטי ג'ק בלאק ג'יי בארושל רוברט דאוני ג'וניור טיירה בנקס טובי מגווייר מיני אנדן Valerie Azlynn איווט ניקול בראון Lance Bass מיקי רוני קווין פולאק The Mooney Suzuki ג'ייסון בייטמן מריה מנונוס אנתוני רוביבר אלישה סילברסטון מרטין לורנס כריסטין טיילור ג'ניפר לאב יואיט ג'סטין ת'רו ג'ון ווייט איימי סטילר 
 מוזיקה:  תיאודור שפירו 
 צילום:  ג'ון טול 
 מדינה:  ארצות הברית, הממלכה המאוחדת, גרמניה 
 חברת הפקה:  Red Hour Productions 
 חברה מפיצה:  UIP Duna, נטפליקס 
 שיטת הפצה:  וידאו על פי דרישה 
 הקרנת בכורה:  19 בספטמבר 2008 
 משך הקרנה:  107 דק' 
 שפת הסרט:  אנגלית 
 סוגה:  סרט פרודיה, סרט פעולה, סרט קומדיה 
 הכנסות באתר מוג'ו:   tropicthunder
 www.tropicthunder.com
 דף הסרט ב־IMDb
 
רעם טרופי (באנגלית: Tropic Thunder) הוא סרט פעולה קומי אמריקאי שנכתב, הופק, ובוים על ידי בן סטילר. בסרט משחקים בתפקידים הראשיים סטילר עצמו, רוברט דאוני ג'וניור וג'ק בלאק. העלילה העיקרית סובבת סביב קבוצה של שחקנים מפונקים שמצלמים סרט על מלחמת וייטנאם. כאשר הבמאי המתוסכל של הסרט מחליט, לאחר התייעצות עם התסריטאי, לזרוק אותם באמצע ג'ונגל, הם נאלצים להסתמך על כישורי המשחק שלהם על מנת לשרוד סכנות ממשיות המאיימות עליהם. ג'סטין ת'רו ואיתן כהן (אין קשר לאחים כהן) כתבו יחד עם סטילר את התסריט. הסרט הופק על ידי "Red Hour Films" והופץ על ידי דרימוורקס דרך סרטי פרמאונט.
עלילה

אולפני סרטים מנסים ליצור את סרט המלחמה הגדול ביותר של כל הזמנים, על מלחמת וייטנאם המבוסס על ספר שכתב סמל ג'ון "ארבעה עלים" טייבאק. לשם כך הם מגייסים את השחקנים הידועים ביותר בתעשיית הקולנוע: ג'ף פורטנוי (ג'ק בלאק), קירק לזרוס (רוברט דאוני ג'וניור), אלפא צ'ינו (ברנדון ט. ג'קסון) וטאג ספידמן (בן סטילר). ארבעתם בעלי אגו מנופח, וכל אחד מהם בטוח שהוא השחקן המוכשר והחשוב ביותר בסרט. לאורך הפקת הסרט הם מעלים דרישות רבות עקב היותם מפונקים בצורה יוצאת דופן. הבמאי מתרגז על פינוקם של השחקנים אך אינו יודע מה לעשות כדי לטפל בכך. כותב הספר מציע להטיס אותם ללב הג'ונגל על מנת שיחושו את האווירה ויחדלו להיות מפונקים, עקב התנאים הקשים. צוות הסרט מציב מצלמות בג'ונגלים בווייטנאם על מנת שהשחקנים יצולמו באופן טבעי. מייד עם נחיתתם דורך הבמאי על מוקש ומתפוצץ. השחקנים רואים זאת וטועים לחשוב שמדובר בתעלול מטעם ההפקה. בפועל, השחקנים נחתו במשולש הזהב והם באזור של כנופיית מגדלי סמים. הכנופיה מגלה את הימצאותם בשטחה תוך זמן קצר ושובה את ספידמן. למרות שפעם אחר פעם מופיעות הוכחות לכך שמדובר במציאות לשחקנים לוקח זמן רב לקלוט שההפקה לא ארגנה זאת. לאורך הסרט נחשפים סודות של השחקנים (בסרט, לא של השחקנים האמיתיים): אלפא צ'ינו מסתיר את העובדה שהוא מאוהב בגבר מחשש למעמדו ככוכב קולנוע, ואילו פורטנוי מסתיר מחבריו את העובדה שהוא מכור להרואין.
שחקנים

ג'ק בלאק - ג'ף פורטנוי.
רוברט דאוני ג'וניור - קירק לזרוס.
בן סטילר - טאג ספידמן.
מתיו מקונוהיי - סוכנו של ספידמן.
טום קרוז - לס גרוסמן, המפיק של הסרט (בסרט) ומיליונר שמקלל ללא הפסקה.
ג'יי בארושל - קווין סנדסקי.
ניק נולטה - ג'ון "ארבעה עלים" טייבאק.
ברנדון ט. ג'קסון - אלפא צ'ינו.
שחקנים > הופעות אורח

בסרט היו הופעות אורח של שחקנים רבים.
שחקנים > הופעות אורח > שחקנים בתפקיד עצמם

טובי מגווייר
טיירה בנקס
מרטין לורנס
טום הנקס
שון פן
ג'ייסון בייטמן
ג'ניפר לאב יואיט
אלישה סילברסטון
ג'ון ווייט
שחקנים > הופעות אורח > שחקנים בתפקידים שוליים

כריסטין טיילור
מיני אנדן
ג'סטין ת'רו - אחד מהתסריטאים של הסרט (במציאות). הוא מופיע בשתי סצנות: מקלען במסוק ותקליטן.
הפקה

הרעיון של סטילר לסרט עלה בראשו תוך כדי משחק בתפקיד קטן בסרט אימפריית השמש, ומאוחר יותר ת'רו וכהן הצטרפו אליו כדי לעזור לו להשלים את התסריט. אחרי שהסרט קיבל אור ירוק בשנת 2006, הצילומים התקיימו בשנת 2007 באי קאואיי בהוואי. הסרט צולם במשך שלושה עשר שבועות ונחשב מאוחר יותר כסרט הגדול ביותר שהופק בהיסטוריה של האי. לסרט היה קידום ושיווק נרחב, כולל אתרי אינטרנט מיוחדים עבור הדמויות הראשיות המזויפות והסרטים הבדיוניים שלהן, שידורים מיוחדים של טלוויזיה בדיונית ומכירתו של משקה האנרגיה המפורסם בסרט, "Booty Sweat". לפני הקרנתו של הסרט הוא ספג ביקורת מצד קבוצות תמיכה לנכים בשל הופעתה של דמות עם פיגור שכלי.
ביקורות

הסרט קיבל ביקורות אוהדות בדרך כלל ממבקרי הקולנוע על הדמויות בסרט, התסריט והקדימונים המזויפים תוך ביקורת על תוכן הפוגעני שבו. הפסקול של הסרט יצא לראשונה ב-5 באוגוסט 2008, לפני שחרורו של הסרט לאקרנים. בפתיחה בסוף השבוע הראשון בצפון אמריקה, הסרט הכניס 26 מיליון דולר ושהה במקום הראשון ברשימת הסרטים המכניסים במשך שלושת סופי השבוע הראשונים מהקרנתו הראשונה. הסרט והשחקנים שלו היו מועמדים למספר פרסים על ידי קבוצות שונות, כולל פרס גילדת שחקני המסך ופרס האוסקר. הסרט גרף כ-180,000,000 $ בבתי הקולנוע לפני השקתו ב-DVD ב-18 בנובמבר 2008.
פרסים

הסרט היה מועמד למספר פרסים, בהם מועמדויות לפרס גלובוס הזהב לשחקן המשנה הטוב ביותר - סרט קולנוע עבור רוברט דאוני ג'וניור וטום קרוז, ומועמדות דומה לדאוני ג'וניור בפרס באפט"א ובפרס גילדת שחקני המסך.
שמש חצות

שמש חצות בנורווגיה
שמש חצות היא תופעת טבע המתרחשת בחודשי הקיץ בקווי רוחב בסביבת החוג הארקטי וצפונה לו ובסביבת החוג האנטארקטי ודרומה לו, ובה השמש נראית בחצות הליל. בראות טובה, ניתן יהיה לראות את השמש באזורי הקטבים ברציפות כ-24 שעות ביממה. מספר הימים בשנה בהם תתקיים שמש חצות במקום כלשהו, תלויה במידת הקרבה לקטבים, וגדלה בהתאמה. האנשים החווים תופעה זו דרומית לחוג האנטארקטי (דרומי) הם הנמצאים בתחנות מחקר, ובחוג הארקטי (צפוני) ישנם האזורים והמדינות: קנדה (יוקון, הטריטוריות הצפון-מערביות ונונווט), דנמרק (גרינלנד), פינלנד, לפלנד, רוסיה, נורווגיה (ארץ שקיבלה את הכינוי שלה מהתופעה: "ארץ שמש החצות"), שוודיה, אלסקה וצפון איסלנד. התופעה ההפוכה היא ליל קוטב, המתרחש במהלך החורף באותם אזורים כאשר השמש נמצאת במהלך שעות היממה מתחת לקו האופק.
לילות לבנים

אזורים מעבר לקו רוחב 60 מעלות, שהם דרומית לחוג הארקטי או צפונית לחוג האנטארקטי חווים תופעה דומה בשם דמדומי חצות. התופעה מוסברת בזווית של כ-6 מעלות הנוצרת בין קו האופק לשמש, ועוצמת האור מספקת לקריאה למשל במידה שהשמיים לא מעוננים. 

לילות לבנים הפכו להיות סמל מוכר בסנקט פטרבורג רוסיה ובמדינות רבות, ומתרחשים כל שנה בין ה-11 ביוני ל-2 ביולי, כאשר עשרת הימים האחרונים של יוני נחגגים באירועים תרבותיים ופסטיבלים, כאשר הידוע בהם הוא פסטיבל הלילות הלבנים.
השפעות אנושיות

רבים מהתושבים המקומיים במקומות אלו מתקשים להתנהל במציאות זו, בתקופות בהן השמש אינה שוקעת. ברם, דיירים חדשים כמו גם תיירים מושפעים רבות מהיעדר החושך, שינה ואיזון בין שעות היום, ונטען כי יש לכך קשר עקיף להיפומאניה. 

תופעה זו מציבה אתגרים רבים בפני דתות המקיימות את פולחניהן על פי סדר יום מחזורי בעל זמני זריחה ושקיעה בטווח סביר. ביהדות לדוגמה, קיום תפילת השחרית נקבע לפי הנץ החמה, ותפילת הערבית לפי צאת הכוכבים. מסיבה זו, הקהילה היהודית שהיגרה לסקנדינביה ולאזוריה הצפוניים במאה ה-18, שקדה על קיום כללי הלכה יהודיים לאזורי הקטבים (אנ').
ראו גם

חוג הקוטב
זוהר הקוטב
ליל קוטב
שקודראן מוסטפי

שקודראן מוסטפי (באלבנית: Shkodran Mustafi; נולד ב-17 באפריל 1992) הוא כדורגלן גרמני המשחק בעמדות הבלם והמגן הימני בלבאנטה.
קריירת מועדונים

מוסטפי נולד בבאד הרספלד שבמרכז גרמניה למשפחה אלבנית, במקור מגוסטיבר (כיום במקדוניה). הוא התחיל לשחק כדורגל בקבוצות בברה ורוטנבורג. בשנת 2006 הצטרף לקבוצת הנוער של המבורג. בשנת 2009 עזב את המבורג והצטרף לאברטון האנגלית. הופעת הבכורה שלו בקבוצה הבוגרת של אברטון, שהיא גם ההופעה היחידה שלו באברטון, הייתה בדצמבר 2009, נגד באטה בוריסוב, במסגרת הליגה האירופית. מאז לא הופיע במדי אברטון, ובינואר 2012 עבר בהעברה חופשית לסמפדוריה מהסרייה ב' האיטלקית, וחתם בקבוצה על חוזה ל-4 וחצי שנים.
הופעת הבכורה שלו בסמפדוריה הייתה ב-26 במאי 2012, בהפסד 1–3 לוארזה. בסיום עונת 2011/2012 עלתה סמפדוריה לסרייה א'. שער הבכורה שלו בסמפדוריה היה-26 באוקטובר 2013, בניצחון 0–1 על אטאלנטה.
ב-6 באוגוסט 2014 חתם מוסטפי בולנסיה מהלה ליגה על חוזה ל-5 שנים, אשר שילמה לסמפדוריה 8 מיליון אירו. מוסטפי ערך את בכורתו בקבוצה ב-25 בספטמבר, בניצחון 0–3 על קורדובה.
ב-30 באוגוסט 2016 חתם מוסטפי בארסנל מהפרמייר ליג לחמש שנים. ב-1 בפברואר 2021 חתם מוסטפי בשאלקה 04 עד לסוף העונה. ב-2 בספטמבר 2021 חזר מוסטפי לספרד וחתם לשנתיים בלבנטה.
נבחרת לאומית

ב-2009 זכה באליפות אירופה עד גיל 17 כאשר שיחק בנבחרת גרמניה עד גיל 17. למרות זאת הביע מוסטפי את רצונו לשחק עבור נבחרת אלבניה הבוגרת, ולא עבור גרמניה. למרות זאת נענה מוסטפי לקריאתו של מאמן נבחרת גרמניה יואכים לב שזימנו לנבחרתו ב-28 בפברואר 2014, לקראת משחק ידידות נגד צ'ילה. הופעת הבכורה של מוסטפי בנבחרת גרמניה הייתה ב-13 במאי אותה שנה, במשחק ידידות נגד פולין.
לקראת מונדיאל 2014, נכלל מוסטפי לרשימת 30 השחקנים לסגל המורחב של נבחרת גרמניה, אולם יצא מהסגל במסגרת ניפוי שבעה שחקנים לקראת ההכרזה על הסגל הסופי של 23 השחקנים. למרות זאת, עקב פציעתו של מרקו רויס כשבוע לפני פתיחת המונדיאל תפס מוסטפי את מקומו בסגל הסופי. בטורניר עצמו הופיע בשלושה משחקים והיה חלק מהזכייה של גרמניה בגביע העולם.
מוסטפי זומן לסגל הנבחרת גם ליורו 2016. ב-12 ביוני 2016 הבקיע את שער הבכורה שלו בנבחרת, שער בדקה ה-20 במשחק נגד נבחרת אוקראינה במסגרת המחזור הראשון בשלב הבתים של הטורניר.
תארים

הגביע האנגלי: 2016/2017,2019/2020
מגן הקהילה: 2020
אליפות אירופה עד גיל 17: 2009
גביע העולם בכדורגל: 2014
רפיח ים

| --- | --- |

רפיח ים וברקע הים התיכון
 מדינה:  ישראל ישראל
 שפה רשמית:  עברית
 תאריך ייסוד:  1984
 סיבת נטישה:  תוכנית ההתנתקות
 תאריך נטישה:  אוגוסט 2005
 דת:  יהודים
 אוכלוסייה:  ‏
  ‑ ביישוב לשעבר:  122 (2004)
 קואורדינטות:  31°19′00″N 34°13′44″E﻿ / ﻿31.316666666667°N 34.228888888889°E﻿ / 31.316666666667; 34.228888888889 
 אזור זמן:  UTC +2
  מפת מיקום  מפה מפורטת   (למפת מערב הנגב מוגדלת) רפיח ים(למפת מערב הנגב רגילה) רפיח ים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום רפיח ים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום רפיח ים  he tabBackground:;tabBorder:#aaa;defaultTab:0;
שלט הכניסה ליישוב רפיח ים
רפיח ים הייתה ההתנחלות הדרום־מערבית ביותר בגוש קטיף, במרחק של כמה מאות מטרים מגבול מצרים מדרום וממערב, ומחנה הפליטים רפיח מדרום ליישוב. עד פינויה התגוררו בה כ-25 משפחות. רפיח ים היה בעל אופי חילוני. נודע בזכות חוף הים הסמוך לו. ביישוב פעל גן ילדים וילדי בית הספר הוסעו באופן מאורגן לבתי ספר בחבל אשכול.
היסטוריה

הקמת היישוב החלה בסוף שנת 1984, זמן קצר לאחר החלטת ועדת השרים להתיישבות על הקמתו, שהתקבלה ב-22 ביולי 1984. היישוב הוקם כיישוב קהילתי על ידי גרעין של זוגות צעירים מרחבי הארץ שהתיישבו באתר זמני. הכוונה הייתה שהתושבים יתפרנסו מתיירות, אולם בעקבות הרעת המצב הביטחוני פנו ברובם לחקלאות במסגרת תכנון ממשלתי וקיימו חקלאות חממות בהן גידלו עגבניות שרי אורגניות. תושבים אחרים ניהלו מתפרות פרטיות שייצרו עבור רשתות האופנה בישראל. פיתוח היישוב התעכב עם פרוץ האינתיפאדה הראשונה בסוף שנת 1987, היישוב סבל מאירועים של יידוי אבנים מרפיח ופגיעה בתשתית החקלאית שלו. רק בסוף שנת 1991 עבר הגרעין לבתי קבע ביישוב.
במקביל להקמת רפיח ים, החלה בשנת 1986 הקמתה של שכונת "תל א-סולטאן", בצפון רפיח, במרחק של עשרות מטרים בודדים מהיישוב. השכונה הוקמה על פי הסכם השלום בין ישראל למצרים, שבעקבותיו נחצתה העיר רפיח, וחלקה שמדרום מערב לקו הגבול הבינלאומי עבר לשליטת מצרים. על פי ההסכם, מצרים הייתה אמורה לממן את יישובם מחדש של תושבי שכונת קנדה בסיני בתל א-סולטאן, שנודע כשכונת קנדה החדשה. תהליך היישוב מחדש נמשך מ-1989 עד שנת 2000 במימון של קנדה וכווית.
אף על פי שהיה יישוב אזרחי, הייתה ממוקמת בו בקביעות מחלקה של חיילי מילואים שאבטחה אותו, צוות של חיילות שהפעיל מכ"ם "קשת", מכ"ם קרקעי נייד, שנועד לעקוב אחר ניסיונות חדירה מגבול מצרים בלילה, לאורך ציר פילדלפי, וצוות של משמר הגבול, שהיה אחראי לאבטחה ושיטור ברפיח הסמוכה. כבר בפברואר 2000, הוכן במערכת הביטחון מסמך המלצה לדרג המדיני, לקראת הסדר הקבע עם הפלסטינים, ובו נכללה רפיח ים ברשימה של 16 יישובים שייתכן שיפונו במסגרת הסדר הקבע.
במהלך האינתיפאדה השנייה, אירעו ביישוב מספר פיגועים. ב-6 באפריל 2002 נהרג חייל מילואים ועוד חמישה חיילים נפצעו קל, בהיתקלות עם חוליה פלסטינית שחדרה לישוב. ב-11 במאי של אותה שנה נורה ניסן דולינגר, בן 43 מההתנחלות פאת שדה, סמוך למחסום צה"ל ברפיח ים, לשם בא כדי לאסוף פועלים. הוא נורה מטווח קצר בידי אחד הפועלים. בנובמבר 2002 אירע פיגוע ירי ביישוב, כאשר פועל פלסטיני, שעבד במתפרה ביישוב פתח באש על העובדים ממנה נהרגו תושב המקום, עמוס סעדה, ותושב בדולח, אסף צפירה. באוגוסט 2003, נפצע קשה תושב המקום מירי של צלף, ובנובמבר 2004 נפצעו שני חיילים מירי. בגלל קרבתו של רפיח ים לרפיח גם נורו עליו פצצות מרגמה רבות במהלך האינתיפאדה השנייה, רבות מהמשפחות עזבו אותו, ופחות מ-20 נותרו להתגורר בו ב-2003.
היסטוריה > לאחר תוכנית ההתנתקות

עוד לפני יישום תוכנית ההתנתקות נעשה ניסיון מקרב התושבים לעבור כגוש אחד לקיבוץ נווה ים, אולם המגעים נכשלו.
רפיח ים פונה באוגוסט 2005 במסגרת תוכנית ההתנתקות, רוב התושבים כבר עזבו עוד קודם לתאריך הפינוי הרשמי. בתי היישוב נהרסו ב-22 באוגוסט 2005. אחרי ההתנתקות פוזרו המשפחות באתרי הקרווילות בניצן, מבקיעים ועמוקה. התושבים שעסקו בחקלאות עברו למבקיעים ולניצנים בהתאם ל"הסכם מבקיעים" ו"הסכם ניצנים", על פיהם ניתנו להם זכויות של בעלי נחלה, על אף שמבחינה טכנית לא הוגדר רפיח ים כמושב.
הערות שוליים

↑  שבר - רפיח ים, רצועת עזה, באתר הארץ, 6 ביולי 2005
↑  אילן בכר, ועדת השרים מאשרת היום עוד 6 יישובים, מעריב, 22 ביולי 1984
↑  עזרא ינוב, "זכותנו להתיישג בכל א"י - אך בלי נישול ערבים", מעריב, 3 באוקטובר 1984
↑  עע"ם 7275/10 הוועדה המיוחדת לפי חוק יישום תכנית ההתנתקות נ' עמירם שקד ואחרים, ניתן ב־31 במאי 2012, פסקה ד'.
↑  גדי גולן, ‏מפעל בגוש קטיף ייצר בגדים עבור רשתות אופנה בישראל, באתר גלובס, 27 במרץ 2001
↑  אורי בינדר וסוכנות עתי"ם, מזכ"ל גוש אמונים: לשחרר את תושב רפיח ים - אל יהי דמנו הפקר, מעריב, 1 באוגוסט 1989
↑  גדי גולן, ‏גוש קטיף וצפון השומרון מחוץ לגדר, באתר גלובס, 15 באוגוסט 2005
↑  עזרא ינוב, אנשי גוש קטיף: לא נסכים להקמת שכונת פליטים, מעריב, 14 באפריל 1986
רפאל מן, רבין: הושקעו מיליון וחצי דולר בהכשרת תל-סולטן, מעריב, 19 במאי 1986
↑  עזרא ינוב, מרידור: "לישראל אינטרס חשוב מאד לקיים ההסכם עם מצרים, מעריב, 15 בדצמבר 1989
↑  עזרא ינוב, תושבים מגוש קטיף חיבלו בבתים בשכונת תל סולטן ברפיח, מעריב, 19 בדצמבר 1989
↑  אריק גלסנר, התנתקות והתחברות בגוש קטיף, באתר הארץ, 30 במרץ 2005
↑  גל"צ: גובשה תוכנית לפינוי 21 ישובים בהסדר הקבע, באתר גלובס, 21 בפברואר 2000
↑  עמירה הס, עמוס הראל, עליזה ארבלי, חייל מילואים נהרג בחדירת פלשתינאים לרפיח-ים, באתר הארץ, 7 באפריל 2002
↑  עמוס הראל, פלשתינאי רצח מעסיקו במחסום ליד רפיח-ים, באתר הארץ, 12 במאי 2002
↑  עמוס הראל, המחבל רצח שני מתנחלים לפני שנורה למוות בידי רכז הביטחון, באתר הארץ, 6 בנובמבר 2002
↑  אזרח ישראלי נפצע הבוקר באורח בינוני עד קשה בישוב רפיח ים, לאחר שנורה על ידי צלף פלשתיני בחממות, באתר גלובס, 31 באוגוסט 2003
↑  פליקס פריש, ‏ירי ללא הפסקה ברצועת עזה: 2 חיילים נפצעו ברפיח-ים מירי של צלף פלשתיני, באתר גלובס, 3 בנובמבר 2004
↑  דניאל בן סימון, שלום המציל שומר על הים, באתר הארץ, 10 ביולי 2003
↑  ניר חסון,דוד רטנר, יוזמת ההצטרפות של תושבי גוש קטיף מפיחה חיים בקיבוץ נוה ים, באתר הארץ, 4 ביולי 2005
↑  ניר חסון,יאיר אטינגר, משפחה ראשונה מגוש קטיף מתפנה בגלוי - ליישוב בגלבוע, באתר הארץ, 10 ביוני 2005
ניר חסון, גם מי שלא התחיל לארוז כבר מבין שהפינוי הגיע, באתר הארץ, 12 באוגוסט 2005
↑  גדי גולן, ‏היום: דחפורים הורסים את הבתים ברפיח ים, שליו ומורג, באתר גלובס, 22 באוגוסט 2005
↑  עע"ם 7275/10 הוועדה המיוחדת לפי חוק יישום תכנית ההתנתקות נ' עמירם שקד ואחרים, ניתן ב־31 במאי 2012.
| ההתנחלויות שפונו במהלך ביצוע תוכנית ההתנתקות |
| --- | --- | --- |
| גוש קטיף | נוה דקלים • נצר חזני • פאת שדה • קטיף • רפיח ים • שירת הים • שליו • תל קטיפא • בדולח • בני עצמון • גדיד • גן אור • גני טל • כפר ים • כרם עצמונה • מורג • דהנייה |  |
| התוחמת הצפונית | אלי סיני • דוגית • ניסנית |  |
| מרכז רצועת עזה | כפר דרום • נצרים |  |
| צפון השומרון | גנים • כדים • חומש • שא-נור |  |
| --- | --- |
בקרת זהויות :  NLI: 987007568744105171
שלום פלוגה א

| --- | --- |
 בימוי:  יניב ברמן
 הופק בידי:  אבי קלינברגר
 תסריט:  יניב ברמן
 עריכה:  רונית פורת, גבי שיחור
 מוזיקה:  גד אמיל זיתון
 צילום:  יניב ברמן
 מדינה:  ישראל 
 הקרנת בכורה:  2006
 שפת הסרט:  עברית
 סוגה:  סרט תיעודי 
 פרסים:  מקום ראשון בפסטיבל הסרטים של זגרב
 דף הסרט ב־IMDb
 
שלום פלוגה א הוא סרט דוקומנטרי, שצילם וביים יניב ברמן. הסרט הוקרן בפסטיבלים ובערוץ 8 של הכבלים בשנת 2006. הסרט מהווה תיעוד של 5 שנים בפלוגה א' של גדוד 8 בחטיבת ירושלים, הכולל אימונים ותעסוקה מבצעית, סיורים, מעצרים, ומחסומים. הסרט זכה במקום ראשון בפסטיבל הסרט של זגרב (אנ') (2007) ובפסטיבל סינפסט בהונגריה. כמו כן הוא השתתף בעשרות פסטיבלים בינלאומיים ברחבי העולם.
עלילת הסרט

פלוגה א' נשלחת לפעילות מבצעית בשטחים במסגרת שירות מילואים. במשך חודש אחד מדי שנה, נוטלים חיילי הפלוגה חלק ממשי במציאות קשה, שעבור רוב אזרחי מדינת ישראל מתרחשת "שם", בעיתונים ובטלוויזיה. עם תום חודש השירות, החיילים אורזים את הכביסה המלוכלכת, מזדכים על הנשק וחוזרים הביתה. בעוד שנה, כשייפגשו שוב, המצב לא ישתנה הרבה, ובכך דרך הסרט מוצגת מציאות שונה של שני צדדים באותו אזור: הפלסטינים יישארו אותם פלסטינים, והצבא יישאר אותו צבא. הסבל של הישראלים מול הסבל של הפלסטינים. הפגיעה באורח החיים המערבי של הישראלים דרך פעולות הטרור וההפחדה, אל מול הכיבוש, העוני, ההשפלה והדיכוי של העם הפלסטיני. ההנחה היא, שיש דברים שלא משתנים לעולם, גם לא בזמן תיעוד שנמשך 5 שנים.
חיילי המילואים בסרט הם לוחמי חיל רגלים לשעבר, המגויסים יחד מדי שנה, כדי לעזור איש לרעהו להעביר חודש בשטח, בלי האישה, ובלי המשפחה. משימה קשה בעורף האויב. חופשה בתשלום על חשבון המדינה. הזדמנות לפרוק מחסנית ולהתפרק מהלחצים, והמון זמן להעביר עם החבר'ה.
התהליך המתפתח בסרט הוא תהליך של ההתפכחות. סרט שתחילתו בחגיגה של צחוקים ושיגועים, הולך ומתפתח לעבר השיא שבו כל הכיף הופך בבת אחד למציאות קשה מנשוא – מחסומים שעוצרים אנשים היוצאים בבוקר לעבודה וחוזרים הביתה בערב, סיורים ברחובות נצורים, כניסה לבתים באמצע הלילה, חיפוש בארונות ומעצרים של מבוקשים. מה שמתחיל בצחוק הופך לסיוט מתמשך ובלתי נסבל.
פרשנות

סרט זה הוא נקודת מבט על הסוריאליזם של החיים בישראל ובאזור. הוא שיקוף של הבועה בה חיים תושבי ישראל, רחוקים עשרות ק"מ בלבד מהאויב, בועה שלא מתפוצצת גם כאשר החיילים שומרים במוצב, רחוקים ממנו עשרות מטרים בודדים. זהו סרט על הצחוק, השיגעון והטירוף גם יחד. זהו סרט על חיילי מילואים.
ראו גם

גמר גביע
מילואים (סדרת טלוויזיה)
שרבביים

| שרבביים |
| --- | --- |
 שרבב זנבתן (Gerres longirostris)
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-דקר
משפחה:: שרבביים
שם מדעי
 Gerreidae ‏בליקר, 1859

דג מהסוג Eucinostomus
שַׁרְבָּבִיִּים (שם מדעי: Gerreidae) היא משפחת דגים מסדרת הדקראים.
דגים אלה חיים בימי הים הקריבי מחופי אמריקה הדרומית עד למפרץ מקסיקו וחופי אמריקה הצפונית וכן בכמה מחופי האיים הקריביים, אך חלקם חיים במזרח האוקיינוס השקט עד לחופי יפן וקוריאה וחלק מהמינים חיים במימי האזור האינדו פסיפי עד לחופי אפריקה וגם במפרץ אילת.
הם בעלי גוף אפור וכחול עם זנבות ארוכים מפוצלים וסנפירי חזה ארוכים. אורכם יכול להגיע לאורך 35 ס"מ. הם ניזונים מיצורי ים קטנים ומתגודדים בלהקות גדולות, מה שעוזר להם להתגונן מטורפים כמו כרישים.
מיון

משפחה שרבביים (Gerreidae)
סוג ומין יחיד Deckertichthys aureolus
סוג Diapterus
סוג Eucinostomus
סוג Eugerres
סוג שַׁרְבָּב (Gerres)
סוג ומין יחיד Parequula melbournensis
סוג ומין יחיד Pentaprion longimanus
סוג ומין יחיד Ulaema lefroyi
שרון שפורר

| --- | --- |

 לידה:  10 באוגוסט 1977 (בת 47) חולון, ישראל 
 מדינה:  ישראל ישראל
 השכלה:  המכללה האקדמית תל אביב-יפו  אוניברסיטת בר-אילן 
 עיסוק:  עיתונאית-חוקרת
 מעסיק:  "המקום הכי חם בגיהנום"
 קישורים חיצוניים
 פייסבוק:  sharon.shpurer
 טוויטר:  SShpurer
 
שרון שְפּוּרֶר (נולדה ב-10 באוגוסט 1977) היא עיתונאית-חוקרת ישראלית, שכתבה באתר האינטרנט "המקום הכי חם בגיהנום".